  Майя Бывальцева Лулчеберетъя волонтёръёс Шаркан ёросысь Сосновка черкогуртын Михаил Архангеллы сӥзем черклэсь котырзэ утялтӥзы. Ужрадэ Ижкарысь но Шаркан ёросысь асмылкыдчиос пыриськизы. Со сярысь Удмуртиысь тӧролэн но кивалтэтлэн пресс-службазы ивортӥз. Егитъёс тротуар лэсьтӥзы, кенерез буязы, интывылысь жагез утялтӥзы. Ми сюлэммы ӧтемъя тыршиськомы, милям ужпуммы возьматыны, котькуд адями огазеяськонмы борды итӥськыны но ваньмон дыръяз ӟеч ужъёс лэсьтыны быгатэ шуыса. Мукет ласянь, ми культура удысын волонтёр ужез вӧлмытыны ужпум пуктӥськомы. Ёросын тырмыт асмылкыдчиос, но Ижысь но волонтёръёсты ӧтимы, соосты ог-огенызы тодматон но огазеян понна Евгений Фарина, Калык творчествоя элькун юртысь лулчеберет удысын асмылкыдчиосын ужанъя ӧнерчиАзьланяз Удмуртиысь ёросъёсы толэзьлы быдэ потаны малпало. Отчы, кытын лулчеберетъя асмылкыдчиослэн юрттэтсы кулэ. Тодэ вайытом, 2019-тӥ арын «Волонтёры культуры» федерал программа «Культура» йӧскалык ӵектослэн люкетэз луиз. Со асмылкыдчиослэн огазеяськонъёссылы юрттон вылысь малпамын, со пӧлын Россиысь калыкъёслэсь лулчеберет кылёсбурзэ утён удысын. Со арын ик коньывуонэ Удмуртиын «Волонтёры культуры» улосвыл центр кылдытӥзы. Со Калык творчествоя элькун юрт бордын ужа. Тегъёс: Мерлык Шаркан Удмуртия умоятон волонтёръёс  